Serpi+si+soparle+-+Pinkovski+Bettina

media type="custom" key="513715"Reptilele sunt animale extrem de adaptabile, care au evoluat astfel încât să ocupe o uimitoare diversitate de habitate. Ele trăiesc pe toate continentele, mai puţin în Antarctica. Cele mai multe ţări au cel puţin o specie de reptilă terestră. Reptilele se găsesc în absolut orice tip de mediu, de la cele mai uscate şi mai aride deşerturi până la cele mai umede păduri tropicale. Sunt în special răspândite în regiunile tropicale şi subtropicale din Africa, Asia, Australia şi cele două Americi, pentru că aici temperaturile sunt mai ridicate şi există o mare diversitate de specii cu care se pot hrăni. Multe specii de şerpi şi şopârle trăiesc în arbori, dar altele preferă să trăiască pe sol, în mlaştini sau în câmp deschis. Există specii precum ţestoasele marine sau şerpii marini care îşi petrec aproape toată viaţa în largul oceanului. Există chiar şi o specie de şopârlă marină – iguana marină, care trăieşte în Insulele Galapagos, unde îşi petrece o mare parte din viaţă, deşi adesea coboară în adâncuri pentru a se hrăni. Foarte puţine ţări (de obicei, insule) sunt complet lipsite de reptile. Există însă şi ţări unde trăiesc foarte puţin specii de reptile. De exemplu, în Noua Zeelandă nu există nici un fel de şerpi nativi, dar există câteva specii de şopârle, iar acesta este unicul loc unde trăieşte o specie foarte rară, tuatara. Cum reptilele au nevoie de căldura mediului, aria de răspândire a acestora este limitată de temperatură şi ele sunt din ce în ce mai puţin răspândite pe măsură ce ne apropiem de poli. Chiar şi în zonele cu ierni grele şi perioade îndelungate de frig, există însă multe specii de reptile, care rezistă datorită capacităţii de hibernare.